Diari Oficial de la Generalitat Valenciana


Sumari del DOGV 8344, del 23-07-2018 (2018/7210)

RESOLUCIÓ de 19 de juliol de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball número 7 i 8, anunciats en la convocatòria número 3/2018, de 27 de juny de 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8344

Data del DOGV
:   23-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/7210


Data del document
:   19-07-2018

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ de 19 de juliol de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball número 7 i 8, anunciats en la convocatòria número 3/2018, de 27 de juny de 2018. [2018/7210]  
Vista la Resolució de 27 de juny de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en l'Agència de Prevenció i Lluita contra el Frau i la Corrupció de la Comunitat Valenciana. Convocatòria número 3/2018 (DOGV 8329, 02.07.2018).  
Vistos els informes preceptius i vinculants emesos per l'Àrea d'Administració, Gestió Econòmica i Recursos Humans sobre el compliment dels requisits de participació de les persones interessades, per a la provisió corresponent a la convocatòria número 3/2018, de 27 de juny, pel procediment de lliure designació, dels llocs de treball número 7, cap de servei d'Ens Locals i Sector Públic Local, i 8, cap de servei de Generalitat i Sector Públic Autonòmic, adscrits a l'Agència de Prevenció i Lluita contra el Frau i la Corrupció de la Comunitat Valenciana.  
  
Revisada la documentació presentada per les persones participants en relació als mèrits al·legats i comprovat el compliment dels requisits exigits en la convocatòria.  
En relació al lloc de treball número 7, cap de servei d'Ens Locals i Sector Públic Local, considerant l'historial curricular i professional, així com la seua dilatada experiència en llocs d'Intervenció de l'Administració local, es considera a Herminia Llop Gil la persona idònia per a l'adjudicació del lloc oferit.  
En relació al lloc de treball número 8, cap de servei de Generalitat i Sector Públic Autonòmic, considerant el seu historial curricular i la seua experiència professional vinculada a funcions de fiscalització i de gestió pressupostaria en l'administració de la Generalitat, així com en l'AEAT, es considera a José Vicente Martínez Salvador la persona idònia per a l'adjudicació del lloc oferit.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de les atribucions conferides per l'article 26 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i el nomenament de la Presidència de les Corts mitjançant resolució de 29 de maig de 2017 (DOGV 8052, 31.05.2017), resolc:  
  
  
Nomenar Herminia Llop Gil, funcionària de carrera del grup A1 de l'Administració local amb habilitació de caràcter nacional, amb DNI [...]8455, com a cap de servei d'Ens Locals i Sector Públic Local, lloc número 7, grup A1, complement de destinació nivell 28 i complement específic E050. La presa de possessió en la nova destinació es produirà amb efectes de 23 de juliol de 2018.  
  
Nomenar José Vicente Martínez Salvador, funcionari de carrera del grup A1 de la Generalitat, amb DNI [...]2428, com a cap de servei de Generalitat i Sector Públic Autonòmic, lloc número 8, grup A1, complement de destinació nivell 28 i complement específic E050. La presa de possessió en la nova destinació es produirà amb efectes de 23 de juliol de 2018.  
  
Contra aquesta resolució, que posa fi a la via administrativa, les persones interessades podran interposar recurs contenciós-administratiu davant el jutjat contenciós administratiu corresponent, en el termini de dos mesos a comptar des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si és el cas, qualsevol altre que estimen procedent.  
  
València, 19 de juliol de 2018.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.